Gil González Dávila
<s>Gil González Dávila (Ávila, oko 1480. - Ávila, 21. april 1526.) bio je španjolski istraživač i konkvistador, koji je između 1519.-1523. istražio 
pacifičke obale Kostarike i Nikaragve.</s>

<s>Biografija</s>

<s>Gonzáleza je pod svoju zaštitu uzeo i odgojio utjecajni biskup Burgosa Juan Rodríguez de Fonseca, što mu je omogućilo dobro obrazovanje i položaj, pa je 1511. dobio mjesto rizničara Hispaniole i odlazak u Ameriku.</s>

<s>Kako je bio ambiciozan i on je zaželio da osvoji i zagospodari neistraženim krajevima Tierra Firme.</s><s>Zbog tog je otputovao u Španjolsku i uz pomoć svog mecene dobio dozvolu od samog kralja da može poduzeti vlastitu ekspediciju.</s>

<s>Na svoju nesreću González se sukobio sa tiranskim guvernerom Paname Pedrom De Ávilom, koji je odgodio njegovu ekspediciju za tri godine.</s>

<s>González je 1522. isplovio sa brodovima nedavno pogubljenog Vasca Núñeza de Balboe i stigao do Kostarike.</s><s>Kako ondje nije pronašao ništa što bi omogućilo da se brzo obogati, ipak je načuo od zarobljenih indijanaca da postoji bogatija zemlja na sjeveru.</s><s>Zbog tog je napustio svoje brodove, i nastavio je pješice do prevlake između Pacifika i Jezera Nikaragva (današnji Departman Rivas) gdje je upoznao indijanskog caciqu - Nicaraua (Nikaragvu), po kom je nazvao čitav taj kraj Nikaragva.</s><s>Njegova posada nije imala puno vremena da iskoristi svoju novu koloniju, jer ih je 17. aprila 1522. napao rivalski cacique Diriangen, pa su se morali povući.</s>

<s>Nakon povratka u Ciudad Panamu González je guverneru prenio svoja otkrića i uspjehe, od Jezera Nikaragva, do velike teritorije koju je zauzeo za kralja, i to kako je pokrstio oko 32,000 indijanaca i dokopao se njihova zlata.</s><s>Zauzvrat je zatražio da mu se prizna pravo da on vlada tim novotkrivenim teritorijem, jer je to napravio po nalogu kralja, što je Pedro De Ávila glatko odbio.</s><s>Nakon natezanja oko prava na jurisdikciju, što je bila uobičajena pojava među konkvistadorima, sukob je završio tako da je De Ávila to dao Franciscu Hernándezu de Córdobi.</s><s>González je uspio pobjeći iz Paname sa nešto zlata koje je ugrabio u Nikaragvi u Santo Domingo.</s><s>Tu je slijedećih nekoliko godina, planirao kako da ostvari svoje pravo.</s>

<s>González je sa svojim pristalicama 1525. porazio odred Hernándezovih vojnika, što je potaknulo Hernándeza da se pobuni protiv De Ávile.</s><s>Tad je počela trostruka borba za Nikaragvu koja je završila 1526.</s><s>Hernándezovim pogubljenjem i time da je De Ávila otišao u Nikaragvu i preuzeo položaj guvernera.</s>

<s>González se vratio u Ciudad Panamu 1532., godinu dana nakon smrti svog rivala De Ávile.</s><s>Nastavio se boriti za svoja prava i sklopio savez sa Hernánom Cortésom, koji mu je usprkos tome što je proglašen krivim za ubistvo njegova pomoćnika Cristóbala de Olida, omogućio da otplovi u 
Španjolsku, gdje je proveo ostatak života kao bogat i ugledan i građanin.</s>

<s>Izvori</s>

<s>Vanjske veze</s>

<s>González Dávila, Gil (1490-1550) 
Španski konkvistadori</s>

